Վահե Խաչատրյան

Վահե Սուրենի Խաչատրյան (), հայ կինոռեժիսոր, կոմպոզիտոր, սցենարիստ։

Կենսագրություն 
1980-1985 թվականներին սովորել է Երևանի Կոմիտասի անվան պետական կոնսերվատորիայի կոմպոզիտորական բաժնում, 2000-2002 թվականներին՝ Լոս Անջելեսի «City College»-ի ընդհանուր կինոյի բաժնում։ 1981-1992 թվականներին աշխատել է Հայաստանի պետական հեռուստաընկերությունում` որպես խմբագիր, այնուհետև` ռեժիսոր, 1992-1997 թվականներին՝ ՀՀ ՆԳՆ Լրատվության վարչությունում՝ որպես ռեժիսոր-մոնտաժոր, 2000-2005 թվականներին՝ Լոս Անջելեսի «Մերիդիան» և «Արտին» հեռուստաընկերություններում՝ որպես ռեժիսոր, 2005-2006 թվականներին՝ հոլիվուդյան «Wood Holly» պրոդյուսերական կենտրոնում՝ որպես մոնտաժոր։ 1998 թվականին Լոս Անջելեսում եղել է «Delusion» ֆիլմի մոնտաժորը և կոմպոզիտորը։ Նկարահանել է շուրջ 70 գովազդային և շուրջ 30 երաժշտական հոլովակներ։

Բեմադրող-ռեժիսոր
«Երևան Բլյուզ» (1997-1998 թթ.)
«Բանդա» (1999-2000 թթ.)
 «Ռեինկարնացիա» (1999 թ.)
 «Չգրված օրենք» (2002-2003 թթ.)
 «Խավարման օրը» (1999-2000 թթ.)
 «Սարդոստայն» (Լոս Անջելես, 2004-2005 թթ.)
 «Ճակատագիր» (2005-2006 թթ.)
 «Տաքսի «Էլի լավ ա» (2008-2009 թթ.)
 «Welcome papa» (Լոս Անջելես, 2009 թթ.)

Մրցանակներ
 2007 թվականին «Ճակատագիր» ֆիլմի համար Լոս Անջելեսում արժանացել է «Audience Award» կինոփառատոնի «Լավագույն ռեժիսոր» մրցանակին։
 1999 և 2009 թվականներին Հայկական երաժշտական մրցանակաբաշխության ժամանակ արժանացել է «Տարվա լավագույն երաժշտական հոլովակ» մրցանակին։

Ծանոթագրություններ

Արտաքին հղումներ 
Կանգառ 2-ի համար 23 10 14 60 Վահե Խաչատրյան

Հայ ռեժիսորներ
Հայ կոմպոզիտորներ
Հայ սցենարիստներ
Կոմպոզիտորներ այբբենական կարգով
Երևանի Կոմիտասի անվան պետական կոնսերվատորիայի շրջանավարտներ
Հայ կինոռեժիսորներ